Document ID: 32001D0380

Komisijos sprendimas
2001 m. gegužės 14 d.
patikintis pagalbos, skirtos pasirengimo stojimui priemonėms žemės ūkio ir kaimo plėtros srityse Bulgarijos Respublikoje pasirengimo stojimui laikotarpiu, valdymą įgyvendinimo agentūroms
(pranešta dokumentu Nr. C(2001) 1428)
(2001/380/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. birželio 21 d. Tarybos reglamentą (EEB) Nr. 1266/1999 dėl pagalbos šalims kandidatėms derinimo pagal pasirengimo narystei strategiją ir iš dalies pakeičiantis Reglamentą (EEB) Nr. 3906/89 [1], ypač į jo 12 straipsnio 2 dalį,
atsižvelgdama į 2000 m. birželio 7 d. Komisijos reglamentą (EB) Nr. 2222/2000, nustatantį Tarybos reglamento (EB) Nr. 1268/1999 dėl Bendrijos paramos pasirengimo stojimui priemonėms žemės ūkio ir kaimo plėtros srityse Vidurio ir Rytų Europos šalims kandidatėms pasirengimo stojimui laikotarpiu taikymo finansines taisykles [2], ypač į jo 3 straipsnio 2 dalį,
kadangi:
(1) Pagal 1999 m. birželio 21 d. Tarybos reglamento (EB) Nr. 1268/1999 dėl Bendrijos paramos pasirengimo stojimui priemonėms žemės ūkio ir kaimo plėtros srityse Vidurio ir Rytų Europos šalims kandidatėms pasirengimo stojimui laikotarpiu [3] 4 straipsnio 5 dalį 2000 m. spalio 20 d. galutiniu Komisijos sprendimu C(2000)3058 buvo patvirtinta Bulgarijos Respublikai skirta Žemės ūkio ir kaimo plėtros programa.
(2) 2000 m. gruodžio 18 d. Bulgarijos Respublikos Vyriausybė ir Komisija (Europos bendrijos vardu) pasirašė Daugiametį finansavimo susitarimą, nustatantį Sapard programos vykdymo technines, teisines ir administracines nuostatas.
(3) Reglamentas (EB) Nr. 1266/1999 numato, kad ex-ante patvirtinimo reikalavimo, minimo Reglamento (EB) Nr. 1266/1999 12 straipsnio 1 dalyje, galima atsisakyti atskirai išanalizavus nacionalinius ir sektorių programos/projekto vadybos pajėgumus, finansinės kontrolės tvarką ir valstybinio finansavimo struktūras. Reglamentas (EB) Nr. 2222/2000 numato išsamias minėtos analizės atlikimo taisykles.
(4) Bulgarijos Respublikos kompetentinga institucija priemonėms "Investicijos į žemės ūkio bendroves", "Žemės ūkio ir žuvininkystės produktų perdirbimo ir prekybos tobulinimas" ir "Ekonominės veiklos plėtra ir įvairinimas, daugialypės veiklos ir alternatyvių pajamų suteikimas", apibrėžtoms galutiniu Sprendimu C(2000)3058 patvirtintoje Bulgarijos Respublikai skirtoje Žemės ūkio ir kaimo plėtros programoje, įgyvendinti paskyrė Valstybinį žemės ūkio fondą, o finansinėms funkcijoms pagal Sapard programos įgyvendinimo nuostatas atlikti - Finansų ministerijos Nacionalinio fondo direktoratą.
(5) Pagal Reglamentą (EB) Nr. 1266/1999 ir Reglamentą (EB) Nr. 2222/2000 Komisija išanalizavo nacionalinius ir sektorių programos/projekto vadybos pajėgumus, finansinės kontrolės tvarką ir valstybinio finansavimo struktūras ir nustatė, kad pirmiau minėtoms priemonėms įgyvendinti Bulgarijos Respublika atitinka Reglamento (EB) Nr. 2222/2000 4-6 straipsnių nuostatas ir būtiniausias sąlygas, išdėstytas Reglamento (EB) Nr. 1266/1999 priede. Kalbant konkrečiai, Valstybinis žemės ūkio fondas atitinka tokius pagrindinius akreditavimo kriterijus: rašytinių procedūrų, pareigų paskirstymo, priešprojektinio ir priešmokestinio tikrinimo, įsipareigojimų ir mokėjimo tvarkos, apskaitos tvarkos, kompiuterių sistemų saugumo ir vidinio audito; Finansų ministerijos Nacionalinio fondo direktoratas atitinka tokius pagrindinius akreditavimo kriterijus: audito atsekos, iždo vadybos, lėšų priėmimo, išmokų Valstybiniam žemės ūkio fondui, kompiuterių saugumo ir vidinio audito.
(6) Todėl tiktų atisisakyti ex-ante patvirtinimo reikalavimo, minimo Reglamento (EB) Nr. 1266/1999 12 straipsnio 1 dalyje, ir decentralizavimo pagrindu perduoti Bulgarijos Respublikos Valstybiniam žemės ūkio fondui ir Finansų ministerijos Nacionalinio fondo direktoratui paramos vadybą.
(7) Tačiau, kadangi Komisijos atliekami tikrinimai paremti darbine, tačiau ne valdymo sistema ir todėl Sapard programos vadybą Valstybiniam žemės ūkio fondui ir Finansų ministerijos Nacionalinio fondo direktoratui tiktų perduoti laikinai, kad visiškas Sapard programos vadybos perdavimas būtų galimas tik atlikus papildomus tikrinimus siekiant užtikrinti, kad sistema veikia tinkamai ir įgyvendinus bet kokias rekomendacijas, kurias Komisija gali pateikti dėl paramos vadybos perdavimo Valstybiniam žemės ūkio fondui ir Finansų ministerijos Nacionalinio fondo direktoratui,
PRIËMË ŠĮ SPRENDIMĄ:
1 straipsnis
Atsisakoma reikalauti Komisijos ex-ante patvirtinimo dėl projekto parinkimo ir rangos susitarimo su Bulgarijos Respublika.
2 straipsnis
Sapard programos valdymas priemonėms "Investicijos į žemės ūkio bendroves", "Žemės ūkio ir žuvininkystės produktų perdirbimo ir prekybos tobulinimas" ir "Ekonominės veiklos plėtra ir įvairinimas, daugialypės veiklos ir alternatyvių pajamų suteikimas", apibrėžtoms galutiniu Sprendimu C(2000)3058 patvirtintoje Žemės ūkio ir kaimo plėtros programoje, įgyvendinti laikinai perduodama Valstybiniam žemės ūkio fondui, 55 Hristo Botev bulvaras, 1040 Sofia, Bulgarija, o finansinėms funkcijoms pagal Bulgarijos Respublikos Sapard programos įgyvendinimo nuostatas atlikti - Finansų ministerijos Nacionalinio fondo direktoratui, 102 Radkovski g., 1040 Sofia, Bulgarija. Kompetentingos institucijos prašymu Komisija gali nuspręsti vadybos perdavimą pratęsti kitoms priemonėms, nurodytoms Žemės ūkio ir kaimo plėtros programoje, jei nustatytų, kad laikomasi atitinkamų sąlygų.
Priimta Briuselyje, 2001 m. gegužės 14 d.

Labels: 18
15
19
6